OpenLLM-France/wikimedia huggingface dataset:
# Erresuma Batua Europar Batasunean egoteari buruzko galdeketa

2016ko ekainaren 23an Erresuma Batuan eta Gibraltarren egin zen Erresuma Batua Europar Batasunean egoteari buruzko galdeketa da. 1973an estatu hori Europako Ekonomia Erkidegoko kide bilakatu zenetik, Erresuma Batua Europar Batasunetik irtetearen aukera (Brexit) britainiar gizartean beti pil-pilean izan den eztabaida da, bai eta une historiko zehatz batzuetan indar handiz azaleratu ere.

## 2016ko galdeketa

Galdeketan, bozkatzaileei honako galdera eta erantzun hauek aurkeztu zitzaizkien:

### Galdera

| « | Ingelesez: Should the United Kingdom remain a member of the European Union or leave the European Union? Galesez: A ddylai’r Deyrnas Unedig aros yn aelod o’r Undeb Ewropeaidd neu adael yr Undeb Ewropeaidd? Euskaraz: Erresuma Batuak Europar Batasuneko kide izaten jarraitu beharko luke, ala Europar Batasuna utzi? | » |

### Erantzunak

| « | Ingelesez: Remain a member of the European Union / Leave the European Union Galesez: Aros yn aelod o’r Undeb Ewropeaidd / Gadael yr Undeb Ewropeaidd Euskaraz: Europar Batasuneko kide izaten jarraitu / Europar Batasuna utzi | » |

## Emaitzak

| Herrialdea | EBan jarraitu | %a | EB utzi | %a | Diferentzia | %a |
| Eskozia | 1.661.191 | % 62,00 | 1.018.322 | % 38,00 | 642.869 | % 24,0 |
| Gales | 772.347 | % 47,47 | 854.572 | % 52,53 | 82.225 | % 5,06 |
| Gibraltar | 19.322 | % 95,9 | 823 | % 4,1 | 18.499 | % 91,8 |
| Ingalaterra (Gibraltar barne) | 13.266.996 | % 46,6 | 15.188.406 | % 53,4 | 1.921.410 | % 6,8 |
| Ipar Irlanda | 440.437 | % 55,76 | 349.442 | % 44,24 | 90.995 | % 11,52 |
| Erresuma Batua | 16.141.241 | % 48,1 | 17.410.742 | % 51,9 | 1.269.501 | % 3,6 |

## Ikus, gainera

* Erresuma Batua Europar Batasunetik irtetea (Brexit)
* Europar Batasuneko estatu kideak

## Kanpo estekak

* Datuak: Q21812812
* Multimedia: 2016 United Kingdom European Union membership referendum / Q21812812
# Erresuma Batuaren Independentziaren Alderdia

Erresuma Batuaren Independentziaren Alderdia (ingelesez: United Kingdom Independence Party), UKIP bezala ezagunagoa, britainiar alderdi politiko bat da.
Euroeszeptikoa, Erresuma Batua Europar Batasunetik irtetea aldarrikatzen du eta TEAM elkarteko kide da. Bere ildo politikoaren arabera, Erresuma Batua "berriro ere bere beharrei erantzungo dien berezko parlamentu batek, britainiar hautesleen ordezkari bakarrak, zuzenean eta bakarrik gobernatu behar du". Nigel Farage da gaur egun taldeko liderra.

## Erreferentziak

* ↑ Berria. [#7031 Estilo Liburua. .
* ↑ The principal aim of the Party is that the United Kingdom ("UK") shall again be governed by laws made to suit its own needs by its own Parliament, which must be directly and solely accountable to the electorate of the UK.

## Kanpo estekak

* Datuak: Q10647
* Multimedia: UK Independence Party / Q10647
# Erresuma Batuko Alderdi Komunista

Erresuma Batuko Alderdi Komunista (ingelesez: Communist Party of Great Britain) Erresuma Batuko alderdi handia izan zen. 1920an sortu zen zenbait alderdi marxista txiki bilduz. 1945 eta 1956 artean bere emaitzarik onenak lortu zituen baina 1956ko Hungariako Iraultzaren ondorioz jarraitzaile asko galdu zituen. Sobietar Batasunaren desegitearen ondorioz, bere zuzendaritza eurokomunistak alderdia desegin zuen. 1988an bere disidenteek Britainiar Alderdi Komunista sortu zuten.

## Idazkari nagusiak

* 1920: Albert Inkpin
* 1929: Harry Pollitt
* 1939: Rajani Palme Dutt
* 1941: Harry Pollitt
* 1956: John Gollan
* 1975: Gordon McLennan
* 1990: Nina Temple

## Kanpo estekak

* Datuak: Q592068
* Multimedia: Communist Party of Great Britain / Q592068
# Erresuma Batuko Artxibategi Nazionala

Erresuma Batuko Artxibategi Nazionala (ingelesez The National Archives edo TNA) Erresuma Batuko gobernuaren departamentua eta Estatuko Justizia Idazkaritzaren aginte agentzia bat da. "Erresuma Batuko gobernuaren artxibategia da, 1000 urteko historiaren gordailua ere bada".
Ingalaterra, Eskozia eta Ipar Irlandako artxibategi nazionala da, aldiz, Eskozian berezko Ezkoziako Artxibategi Nazionala bat badago.

## Ikus gainera

* Domesday liburua

## Erreferentziak

* ↑ The National Archives. “About us”. 2008ko azaroaren 17an jasoa.

## Kanpo estekak

* Erresuma Batuko Artxibategi Nazionalaren webgunea (Ingelesez)
* Datuak: Q392703
* Multimedia: The National Archives (United Kingdom) / Q392703
# Faroeerazko Wikipedia

Faroeerazko Wikipedia Wikipediaren feroeerazko edizioa da. 2007ko urtarrilean jarri zen abian, eta 2009ko urriaren hasieran 3.800 artikulu zituen eta Wikipedien zerrendan 122.a zen.

## Kanpo estekak

* Faroeerazko Wikipedia
* Datuak: Q8042979
* Multimedia: Faroese Wikipedia / Q8042979
# Faroeetako poni

Faroeetako ponia, (faroeraz: føroyska rossið edo Föroyski Hesturin), Faroe uharteetako bertako eta antzinako zaldi arraza bat da. Bere tamainagatik, 1,14-1,24 metro artean soin gurutzera, zein beste hainbat ezaugarriengatik Faroeetako zaldi arraza zahar hau ponien sailkapen taldean sartzen da.
Hala ere, bere indar handia dela eta, bertako jendeak "zaldia" deitzen du poni beharrean.
Bi hipotesis nagusi daude arrazaren jatorriaren inguruan. Lehenak zera dio, zaldi hauek Faroeetako lehendabiziko kolonizatzailekin etorri zirela, 726. urtean. Hauek monje irlandarrak ziren, Hiberno-eskoziar misioiaren ekimenarenbarnean heldu zirenak. Beraz bertako aurreneko poniek jatorri irlandarra izango zuten. Bigarren hipotesiaren arabera, lehendabiziko abereak bikingoek ekarri zituzten uhartetara IX. mendean.
Arraza nahiko ezezaguna da bere jatorrizko uhartetatik kanpo, nahiz eta orohar hauetako poni gutxi dauden atzerrian.

## Arrazaren historia

Faroeetako ponia aspaldiko zaldi arraza da, kanpoko beste zaldi arrazen oso eragin gutxi izan duena. Antza Bere jatorria Islandiar poniarekin lotuta dago, eta bere populazioak isolaturik egon direnez, arraza nahiko garbia mantendu da. Hainbat adituek beste aspaldiko poni eta zaldi arrazak Faroeetako poniekin ere lotzen dute ; Esate baterako Dole zaldia, Eriskay ponia, Exmoor ponia eta Fjord zaldia.
Faroe uhartedia Islandia eta Shetlandak uhartedi artean kokatzen da, Ipar Atlantikoan. Eguraldi zakarra da bertan, eta poniek horretara moldatu behar izan dute.
Esan bezala Faroeetako aurreneko biztanleak bertara heldutako Irlandar monjeak izan ziren, VIII. mendearen hasieran. Geroztik Bikingoak uhartedia kolonizantzen hasi ziren IX.en mendetik aurrera. Zaldiak kolono haiekin heldu ziren irletara, zeren eta uhartedian ez da inolako bertako lur ugaztunik.
Zaldi hauek lehen bertako atxaldetako lanetan erabiltzen ziren; eta, gainerakoan, mantendu behar ez izateko, bertako muinoetan uzten zituzten, beren kabuz bazka zitezen. Egun, zela-zalditzat erabiltzen dituzte gehienbat.
Tamaina txikikoak izan arren, indartsuak zirelako, Europako beste hainbat poni arraza bezala, Euskal Herriko pottoka barne, Faroeetako poni asko Bretainia Handiko meategietara esportatu zituzten bertan lan egiteko.

## Ezaugarriak

* Kolorea; Beltza, marroia eta "urra kolorea".

## Erreferentziak

* ↑ Fraroeetako ponia "The equinest" entziklopedian http://www.theequinest.com/breeds/faroe-pony/
* ↑ The equinest entziklopedia http://www.theequinest.com/breeds/faroe-pony/
* ↑ Hendricks, Bonnie L., International Encyclopedia of Horse Breeds, Univ of Oklahoma Press, 1995.Mason, I.L. 1996. A World Dictionary of Livestock Breeds, Types and Varieties. Fourth Edition. C.A.B International. 273 pp.

## Kanpo estekak

* (Ingelesez) Arrazari buruzko artikuloa
* (Ingelesez) Arrazari buruzko artikuloa
* Datuak: Q549091
* Multimedia: Faroe pony / Q549091
# Faroeetako armarria

Faroe uharteetako armarria, erdiaroko Kirkjubøurreko aulki batean agertu zen lehenbizikoz. Bertan, ahari bat (faroeeraz: Veðrur) ageri da zelai batean. Ondoren, aharia, Løgrættumennen, Antzinako Faroe uharteetako Batzorde Legegileko, Løgtingeko, ordezkarien, zigiluetan erabiltzen hasi ziren.
Løgting 1816. urtean deuseztatu zenean, armarria desagertu egin zen 1948. urte arte. Politikan aldaketak egon ondoren, armarria, 1948. urtean erabiltzen hasi zen berriro, ez Løgting parlamentuaren eskutik, baizik eta Landsstýri, gobernuaren eskutik.
2004ko apirilaren 1ean lehen ministroak erabaki zuen gaur egungo Faroe uharteen armarriaren irudia: Kirkjubøurreko aulkian defentsarako prest zegoen aharia, eta uharteetako banderako koloreak erabiliz (urdina eta urre kolorea) armarria apaindu zuten, sailburuen eta gobernu-buruen irudia bihurtuz.

## Kanpo estekak

* Datuak: Q207296
* Multimedia: Coats of arms of the Faroe Islands / Q207296
# Faroeetako bandera

Faroeetako bandera :
| Erabilera | |
| Proportzioa | 8:11 |
| Erabakia | 1948 |
| Koloreak | Urdina Zuria Gorria |
Faroe uharteetako bandera (faroeeraz, Merkið) 1948ko martxoaren 23an erabakitakoa da eta Eskandinaviako gurutzean oinarriturik dago. Atzealde zuria du, eta gainean ertz urdina duen gurutze gorria du.

## Historia

Kopenhagen zeuden ikasle faroetar batzuek diseinatu zuten, Danimarkako bandera oinarri hartuta. 1919ko ekainaren 22an jaso zuten lehen aldiz Faroe Uharteetan, baina era ez-ofizialean erabili zen.
Bigarren Mundu Gerran Alemaniako naziek Danimarka inbaditzean britainiarrek Faroeak okupatu zituzten eta herri bietako itsasontziak bereizteko, bandera hori erabiltzen hasi ziren. 1948an Danimarkaren barnean autonomia lortutakoan, gobernuak bandera ofizializatu zuen, eta apirilaren 25a Banderaren eguna izendatu zuen.

## Kanpo estekak

* Datuak: Q4575
* Multimedia: Flags of the Faroe Islands / Q4575
# Faroeetako futbol selekzio nazionala

Faroeetako futbol selekzio nazionala herrialde haren futbol gizonezko talde nagusia da. Tórsvøllur zelaian jokatzen ditu etxeko partidak, Tórshavn hiriburuan.

## Palmaresa

* Ez da inoiz Munduko Futbol Txapelketarako edo Europako Futbol Txapelketarako sailkatu.

## Uniformea

* 2012 ||
* 2014 ||
* 2016 ||
* 2018 ||

## Jokalari aipagarrienak

2017ko urriaren 10ean eguneratua. Partida ofizialak soilik.
| Parte hartzeak JokalariaParte hartzeak 1Fróði Benjaminsen95 2Óli Johannesen83 3Jákup Mikkelsen73 4Jens Martin Knudsen65 5Julian Johnsson62 6Jákup á Borg61 7John Petersen57 8Allan Mørkøre54 Jónas Tór Næs54 10Rógvi Jacobsen53 | Goleatzaileak JokalariaGolak 1Rógvi Jacobsen10 2Todi Jónsson9 3Uni Arge8 4John Petersen6 Fróði Benjaminsen6 6Jóan Símun Edmundsson5 7Jan Allan Müller4 Julian Johnsson4 Christian Holst4 |

## Kanpo estekak

* (Faroeraz) Webgune ofiziala
* Datuak: Q200688
* Multimedia: Faroe Islands national football team / Q200688
# Faroera

Faroera (faroeraz: føroyskt, ahoskera:) eskandinaviar hizkuntza uhartetarra da, germaniar hizkuntzen taldekoa. 48.000 bat lagunek hitz egiten dute Faroe uharteetan, eta beste 25.000 inguruk Danimarkan. 1937az geroztik, faroera Faroe uharteetako hizkuntza ofiziala da.
Oro har, gaurko hizkuntza eskandinaviarretatik urrun samar dago faroera baina norvegiera zaharraren eta islandieraren antza du. Venceslaus Ulricus Hammershaimb faroetar hizkuntzalari eta folklorezaleak finkatu zuen feroera idatzia 1846an. 1912an lortu zuten Faroeko biztanleek elizetan eta eskoletan faroera erabiltzeko baimena, eta 1938an hizkuntza nagusi egin zen hezkuntzan. Ahozko literatura aberatsa dute faroetarrek (baladak). 1965ean Faroeraren Akademian sortu zen.

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Euskaltzaindia. 53. araua: Munduko estatuetako hizkuntza ofizialak. (Noiz kontsultatua: 2010-12-19).
* ↑ Lur entziklopedietatik hartua.

## Kanpo estekak

* Faeroerazko hiztegia (Faroeraz)
* Datuak: Q25258
* Multimedia: Faroese language / Q25258
# Eremoryzomys mesocaudis

Eremoryzomys mesocaudis Eremoryzomys generoko animalia da. Karraskarien barruko Cricetidae familian sailkatuta dago.

## Ikus, gainera

* Eremoryzomys
* Cricetidae

## Kanpo estekak

* Datuak: Q29578888
* Espezieak: Eremoryzomys mesocaudis
# Eremu (argipena)

Eremu hitzak zenbait adiera eta erabilera ditu:
* Geografian:
** Eremua, basamortua.
** Eremu pelagikoa, itsasoaren parte bat.
* Geometrian: luze-zabala edo azalera.
* Eremua, fisikan, espazioan zehar balio desberdinak agertzen dituen magnitude fisiko baten banaketa espaziala:
** Indar eremua
** Eremu magnetikoa
** Eremu elektrikoa
** Eremu grabitatorioa
** Eremu hutsa, esne bideko izarrarteko hautsak eta gasak estaltzen duten zeruaren zatia.
* Eremuan, Ermuako plataforma politikoa
# Eremu elektriko

Eremu elektrikoa delakoa fisikan karga elektriko batek sortzen duen eremua da, eta eremu horren barnean dagoen beste beste edozein karga elektrikorengan indar bat egiten du. Eremu elektrikoaren kontzeptua Michael Faraday fisikoak sortu zuen.
SIren arabera newton coulombeko (N C$^{-1}$) unitatean adierazten da. Matematikoki bektore-eremu batean deskriba daiteke, honetan karga elektriko puntual batek indar elektriko baten eragina jasaten du eta ekuazio honen bidez adierazten da:
    $\mathbf {F} =Q\cdot \mathbf {E}$

## Kanpo estekak

* Datuak: Q46221
* Multimedia: Electric field / Q46221
# Eremu bateratuaren teoria

Eremu bateratuaren teoria, fisikan, aurrez ezberdinak diren bi eremuen teoria bateratu nahi dituen teoria da, horretarako bien arteko printzipio komunak sartuz. Honek oinarrizko partikulen arteko oinarrizko elkarrekintzak eremu bakarrean bateratzea ahalbideratzen du.
# Eremorharx magnellus

Eremorhax magnellus araknido espezie bat da, Solifugae ordenekoa, Eremobatidae familiakoa.

## Zabaltze geografikoa

Espezie hau Ameriketako Estatu Batuetako Arizona eta Mexiko Berria estatuetan aurki daiteke.

## Erreferentziak

* ↑ . Texas A&M University.
* Datuak: Q5311331
# Eremu-intentsitate

Fisikan, eremuaren intentsitateak eremu bektorial baten magnitudea esan nahi du (adibidez, metroko voltetan, V/m, E eremu elektriko baterako ). Adibidez, eremu elektromagnetiko batek eremu elektrikoaren intentsitate eta eremu magnetikoaren iintentsitate eragiten ditu. Aplikazio gisa, irrati-maiztasuneko telekomunikazioetan, seinalearen intentsitateak antena hartzaile bat kitzikatzen du eta, ondorioz, maiztasun jakin bateko tentsio eta polarizazio eragiten ditu irrati-hartzaile bati sarrerako seinalea emateko. Eremuaren intentsitate-neurgailuak zenbait aplikazioetarako erabiltzen dira, hala nola, sakelako telefonoa, irrati-hedapena, wi-fia eta irratiarekin lotutako beste hainbat aplikaziotarako.

## Kanpo estekak

* Datuak: Q1365197
# Eremu-kapazitate

Eremu-kapazitatea lurzoruaren hezetasuna da, lurzoru lehorraren masaren ehunekotan adierazia, aurrez urez asetako lurzoruan drainadura bukatzen denean kalkulatuta.

## Kanpo estekak

* Datuak: Q1402691
# Eremothecium gossypii

Eremothecium gossypii (Ashbya gossypii bezala ere ezaguna) legamiarekin lotura estua duen onddo edo lizun firukarra da. Kotoitik isolatuta zen patogeno gisa. Estigmatomiokosia eragiten zuen.
E. gossypii erriboflabinaren (B2 bitamina) ekoizle naturaltza da, esporak argi ultramoretik babesteko. Horrek organismo interesgarria bihurtu zuen industrientzat, non genetikoki eraldatutako anduiak erabiltzen diren oraindik bitamina hau ekoizteko.

## Erreferentziak

* ↑ (Ingelesez) Ashby, S. F.; Nowell, W.. (1926-01). «The Fungi of Stigmatomycosis» Annals of Botany os-40 (1): 69–84. doi:10.1093/oxfordjournals.aob.a090018. ISSN 1095-8290. (Noiz kontsultatua: 2023-04-09).

## Kanpo estekak

* Datuak: Q27061531
* Multimedia: Eremothecium gossypii / Q27061531
# Ferwerderadiel

Ferwerderadiel (nederlanderaz: Ferwerderadeel) (entzun) Herbehereetako Frisiako herria da. 2010eko urtarrilaren 1eko erroldaren arabera, herriak 8.841 biztanle zituen.
Izen ofiziala frisierazkoa da.

## Ikus, gainera

* Frisia

## Kanpo estekak

* (Nederlanderaz) Udalaren webgunea.
* Datuak: Q750772
* Multimedia: Ferwerderadiel / Q750772
# Fervanita

Fervanita oxido motako minerala da.

## Ezaugarriak

Fervanita oxido mineralaren formula kimikoa hau da: ${\ce {Fe^{3+}4V5+4O16 * 5H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Fervanite: Mineral information, data and localities.» www.mindat.org (Noiz kontsultatua: 12-05-2019).
# Fertxu Izquierdo

Fertxu Izquierdo Jimenez (Iruñea, Nafarroa, 1975) euskal idazlea da. 2000 urtetik aurrera Mao Tse Punk fanzine eta brigadetako partaidea. Mao Tse Punk fanzinean argitaratu zituen bere lehen olerkiak eta narrazio laburrak. 2002. urtean hainbat sari literario eskuratu zituen: Uitziko "Orixe" saria (poesia), Lasarteko udalaren poesia saria edota Iruñeko Udalaren Egile Berrientzako Lehiaketa (poesian betie ere). Iruñeko Udalaren Egile Berrientzako Lehiaketan saritua izan zen, era berean, 2003 eta 2004. urteetan.
2004. urtean Gaztezulo aldizkariak antolatutako Xelebre press kazetaritza saria eskuratu zuen. 2006an Atarrabiako Udalaren Narrazio saria.
2007. urtean Joseba Sarrionandiak aldizkari ezberdinetan argitaratutatako zinema artikuluak bildu, aztertu eta Egan aldizkarian Joseba Sarrionandia pantailaren aurrean saiakera lana argitaratu zuen. Urte berean Gerratearen aztarnak, bere lehen poesia liburua ere argitara eman zuen. Era berean, Iruñeko Udalak bere lehen eleberria idazteko beka eman zion eta, horren ondorioz, 2008. urtean Mendeko borroka nobela argitaratu zuen.
2008. urtean, Bilboko Blas de Otero I Nazioarteko Poesia saria irabazi zuen, Telebista antenetan atsedena hartzen dute txoriek lanarekin.
Ondoren narrazio laburrak idatzi ditu han eta hemen, Erlea aldizkarian edota liburu kolektibo ezberdinetan.
2017an 39 idazle nafar liburuaren koordinatzaile izan zen.
2021ean Basurde zurien zain poesia lana argitaratu zuen.
2022an Ordu txikitan album ilustratua argitaratu du, Irantzu Piquero ilustratzailearekin batera.

## Idazlanak
### Poesia

* Gerratearen aztarnak (2007, Pamiela)
* Telebista antenetan atsedena hartzen dute txoriek (2009, Alberdania)
* Basurde zurien zain (2021, Zerokotan)

### Narrazioa

* Mendeko borroka (eleberria, 2008, Pamiela)
* Joseba Sarrionandia pantailaren aurrean (saiakera, 2007, Egan aldizkarian)
* Bukatu dira liburuak (narrazio laburra, 2010, Erlea aldizkaria)
* Bizitzaren bueltak (narrazio laburra, 2012, Hitza bide, bizia xede liburuaren barnean).
* Txanponen ilara (narrazio laburra, 2017, 39 idazle nafar liburuaren barnean).
* Ordu txikitan (album ilustratua, 2022, Irantzu Piquero ilustratzailearekin)

## Kanpo estekak

* Fertxu Izquierdo literaturaren zubitegian
* Fertxu Izquierdo Pamielaren orrian
* Fertxu Izquierdo Basque Poetryn
* Idazlearen bloga
* Berriako artikulua
* Datuak: Q12257862
# Feruvita

Feruvita silikato motako minerala da eta tourmaline taldearen kidea da.

## Ezaugarriak

Feruvita silikato mineralaren formula kimikoa hau da: ${\ce {Ca(Fe^{2+})3MgAl5(Si6O18)(BO3)3(OH)3(OH)}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Feruvite: Mineral information, data and localities.» www.mindat.org (Noiz kontsultatua: 12-05-2019).
# Feryal Abdelaziz

Feryal Abdelaziz —arabieraz: فريال أشرف‎— (Kairo, Egipto, 1999ko otsailaren 16a) karateka da. Tokio 2020ko Olinpiar Jokoetan urrezko domina bat lortu zuen; halaxe, Egiptoko lehen emakumezko txapeldun olinpikoa bihurtu zen.

## Ibilbidea

Zazpi urte zituela hasi zen karatea egiten Kairo hiriburuan. 2018an, Madrilen jokaturiko munduko txapelketan, hirugarrena izan zen, eta, 2019an, Afrikako Jokoetan, zilarra eskuratu zuen.
Tokioko Olinpiar Jokoetan, 2020an, urrezko domina irabazi zuen finalean, Irina Zaretska azerbaijandarra 2-0 garaituta. Egiptoko emakumezko batek lortutako aurreneko urrezko domina olinpikoa da, eta herrialde hark 2004an lortua zuen azken urrezko domina.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2020 | Tokio ( Japonia) | 01 ! | kumite +61 kg |
| Munduko Uretako txapelketak ||||
| Urtea | Lekua | Domina | Proba |
| 2018 | Madril ( Espainia) | 03 ! | kumite taldeka |
| Afrikako Jokoak ||||
| Urtea | Lekua | Domina | Proba |
| 2019 | Rabat ( Maroko) | 02 ! | kumite 68 kg |

## Erreferentziak

* 1 2 3 (Gaztelaniaz) «El presidente egipcio felicita a la primera mujer en ganar un oro para Egipto» SWI swissinfo.ch (Noiz kontsultatua: 2021-08-18).
* 1 2 (Ingelesez) «Feryal Abdelaziz wins glorious gold for Egypt in Tokyo women’s karate» Arab News 2021-08-07 (Noiz kontsultatua: 2021-08-18).

## Kanpo estekak

* Datuak: Q86833068
# Ferula (argipena)

Ferula hitzak adiera zenbait ditu:
* Botanikan, Ferula, Apiaceae familiako landareen generoa;
* Medikuntzan, ferula, gorputz-atal bat immobilizatzeko edo eusteko mekanismoa.
* Ferula (liturgia), Aita Santuen makulua.
# Ferus Olin

Ferus Olin Star Warseko fikziozko unibertsoko pertsonaia bat da, Jude Watsonen Jedi Quest eta The Last of the Jedi gazteentzako liburu sailetan agertzen dena.

## Jedi Quest

Siri Tachiren padawana izan zen, baina Jedi Ordenari eta bere Jedi entrenamenduari uko egin zien Anakin Skywalkerrek bere lagun Tru Velden argi sableari buruzko informazio garrantzitsua nahita ezkutatu zuela susmatzen baitzuen, Tru Veldek borrokan huts egin zezakeela jakinda. Honen ondorioz Darra Thel-Tanis izeneko emakume padawan bat hil zen. Ferus gertatutakoaren arduradun bezala sentitu zen, berak berreskuratu baitzuen bere lagun Truren sablea eta ezkutuan mantendu baitzuen, maisua eta padawaren arteko arau hauste bat suposatzen zuena.
Ferus Anakinekin zuen etsaitasunagatik zen ezaguna, eta Obi-Wan Kenobiri Anakini buruz abisatzen lehena izan zen. Anakinen dohain handiek nahigabea eta segurtasun falta ezkutatzen zutela sentitu zuen. Ferusek ere bazituen botere ikusgarriak eta indarraren domeinua eta horrek Anakin jeloskor jartzen zuen sarri, bereziki Obi-Wanek edo Jedi Ordeneko beste maisu batzuek laudorioztatzen zutenean.

## The Last of the Jedi

Ordena utzi ondoren Ferus bere lagun Roan Landsekin elkartu zen eta negozio ezberdinak abiarazi zituzten. Biak ofizialak izatera iritsi ziren Errepublika Galaktikoaren armadan Klon Gerretan. Obi-Wanek Sithen mendekuan deskribatutako gertaeren ondoren aurkitu zuen eta Roan erreskatatzen lagundu zion, armada inperialak preso hartu zuena biak gobernuaren aurka egoteagatik.
Ferusek orduan Darth Vaderrek eginiko Jedi garbiketaren bizirauleak bilatzea erabaki zuen Boba Fettengandik Obi-Wanekin eta Trever izeneko mutil batekin ihes egin ondoren. Behin base bezala erabiltzeko moduko asteroide mugikor bat aurkitu ondoren Obi-Wanen antzinako lagun bat aurkitu zuen, Garen Muln izenekoa Illumeko leize-zuloetan, honengandik beste argi sable bat jaso zuen. Orduan Kenobigandik banandu zen, jada benetako Jedi bat zela esan ziona.
Ondoren Fay-Tor emakume jediaren bila joan zen, Coruscant planetan preso zegoela uste zena. Aurkitu egin zuen, izena Solacegatik aldatu zuen. Solace, Ferus eta Trever Jedi tenplura itzuli ziren han zeuden argi sableak berreskuratzeko, baina tranpa bat zen eta Ferus harrapatua izan zen.
Gartzelatik beste preso bati esker ihes egin zuen eta espazioan bildu zen Solacekin eta Treverrekin Naboora bidaiatzeko. Han Malorum inkisitorearekin amaitu zuen, bere taldea eta Kenobi eta Jedien sekretuen atzetik zebilena. Orduan, Enperadorearen mezu bat jaso zuen, bera bisitatzera gonbidatzen zuena bere taldearen gaineko presioa amaitzearen truke.

## Kanpo estekak

* Datuak: Q1080988
# Fervedouro

Fervedouro Brasilgo udalerri bat da, Minas Gerais estatuan kokatua. 10.445 biztanle ditu 357,683 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791201
* Multimedia: Fervedouro / Q1791201